Esimeses kolmes tulbas on fermionite kolm põlvkonda ning viimases tulbas on bosonid. Fermionide kahes ülemises reas on kvargid ning kahes alumises leptonid. Nõnda nagu Mendelejevi tabelis, nii ka siin korduvad paljud esimese põlvkonna osakeste omadused teise ja kolmanda põlvkonna vastavate osakeste puhul. Vahe on ainult selles, et viimastel on suurem mass. Teisisõnu, fermionid võib jagada ülalt alla nelja triaadi, millest igaühes on "sarnaste omadustega, kuid järjest suureneva kaaluga osakesed". [3]  Kõige raskem elementaarosake, top-kvark, massiga umbes 173 GeV, on ligikaudu sama raske kui 74. elemendi volframi aatom. Fermione on niisiis kokku 12 ja igaühel neist on olemas  oma vastav antiosake, mis teeb nende üldarvuks 24.